Austuves iela

Austuves iela ir iela Rīgā, Latgales priekšpilsētā, Ķengaragā, netālu no Dienvidu tilta. Austuves iela ir viena no Ķengaraga mikrorajona iekškvartālu ielām un savienota tikai ar Ķengaraga ielu.

 Vēsture 
Austuves iela Rīgas ielu sarakstā ir jau kopš 19. gadsimta 90. gadiem, kad tās nosaukums vēl bija Vērpšanas jeb Vērptuves iela. Tā saukta arī par Baltijas ielu. Ielas nosaukums cēlies no tai līdzās esošās "Baltijas linu manufaktūras". 1923. gadā tā pārdēvēta par Austuves ielu. Pēckara gados iela ir tikusi pagarināta, šķērsojot kādreizējo Vīberta salu, kas līdz pat 19. gadsimta beigām bija bruņniecības muižiņa, kas, savukārt, Rīgas pilsētai pievienota 1899. gadā. Izveidotais ielas turpinājums līdz Daugavai likvidēts 1980. gados, izbūvējot noliktavas un garāžas.

2025. gada 21. maijā Rīgas dome pieņēma lēmumu krastmalu gar Daugavu, no Kaņiera ielas līdz Grāpju pussalas galam, pārdēvēt par Saulrieta krastmalu. Austuves ielas nosaukumu atstāja ielas posmam, kas atzarojas no Ķengaraga ielas starp Austuves ielu 1C un 2A, jo tā ir vēsturiski senāka.Rīgas centrā būs Bertas Pīpiņas iela riga.lv 22.05.2025.

 Skatīt arī 
 Ķengarags
 Latgales priekšpilsēta
 Dienvidu tilts

 Atsauces 

Kategorija:Ielas Ķengaragā
Kategorija:Latgales priekšpilsēta